Virallinen lehti nro C 347 , 18/11/1996 s. 0029



A4-0307/96 Päätös neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi kulttuuriperintöä koskevasta yhteisön toimintaohjelmasta («Rafael-ohjelma) (C4-0378/96 - 95/0078(COD)) (Yhteispäätösmenettely: toinen käsittely) Euroopan parlamentti, joka - ottaa huomioon neuvoston yhteisen kannan C4-0378/96 - 95/0078 (COD), - ottaa huomioon ensimmäisessä käsittelyssä antamansa lausunnon ((EYVL C 287, 30.10.1995, s. 161)) komission ehdotuksesta parlamentille ja neuvostolle KOM(95)0110, - ottaa huomioon komission tarkistetun ehdotuksen KOM(96)0333 ((EYVL C 265, 12.9.1996, s. 4)), - ottaa huomioon EY:n perustamissopimuksen 189 b artiklan 2 kohdan, - ottaa huomioon työjärjestyksensä 72 artiklan, - ottaa huomioon kulttuuri-, nuoriso- ja koulutusasioita sekä tiedotusvälineitä käsittelevän valiokunnan suosituksen toiseen käsittelyyn (A4-0307/96), 1. Tarkistaa yhteistä kantaa seuraavasti; 2. Pyytää komissiota puoltamaan parlamentin tarkistuksia lausunnossa, jonka komissio antaa EY:n perustamissopimuksen 189 b artiklan 2 kohdan d alakohdan mukaisesti; 3. Pyytää neuvostoa hyväksymään kaikki parlamentin tarkistukset, muuttamaan yhteistä kantaansa vastaavasti ja hyväksymään säädöksen lopullisesti; 4. Kehottaa puhemiestään välittämään tämän päätöksen neuvostolle ja komissiolle. (Tarkistus 1) Johdanto-osan 5 kappale >Alkuperäinen teksti> 5) yhteiskunnallis-taloudellisen ulottuvuutensa perusteella kulttuuriperinnön säilyttäminen sisältyy yhteiskuntasuunnittelun alaan ja voi merkittävällä tavalla vaikuttaa työpaikkojen luomiseen ja aluekehitykseen samoin kuin kansalaisten elämän laadun ja arkiympäristön parantamiseen; oman aikamme luovalla toiminnalla voi olla siinä tärkeä asema, >EP:n äänestyksessä hyväksytty teksti> 5) yhteiskunnallis-taloudellisen ulottuvuutensa perusteella kulttuuriperinnön säilyttäminen sisältyy yhteiskuntasuunnittelun alaan ja voi merkittävällä tavalla vaikuttaa työpaikkojen luomiseen, matkailun edistämiseen ja aluekehitykseen samoin kuin kansalaisten elämän laadun ja arkiympäristön parantamiseen; oman aikamme luovalla toiminnalla voi olla siinä tärkeä asema, (Tarkistus 2) 3 artiklan toisen kohdan c alakohta >Alkuperäinen teksti> c) parantaa kaikkien kansalaisten pääsyä osalliseksi Euroopan kulttuuriperinnöstä ja rohkaista kansalaisia, erityisesti lapsia ja nuoria, osallistumaan aktiivisesti Euroopan kulttuuriperinnön suojeluun ja sen arvon ylläpitämiseen, >EP:n äänestyksessä hyväksytty teksti> c) parantaa kaikkien kansalaisten pääsyä osalliseksi Euroopan kulttuuriperinnöstä ja rohkaista kansalaisia, erityisesti lapsia, nuoria, huono-osaisia ja unionin syrjäisillä seuduilla tai maaseudulla asuvia, osallistumaan aktiivisesti Euroopan kulttuuriperinnön suojeluun ja sen arvon ylläpitämiseen, (Tarkistus 4) 8 artikla >Alkuperäinen teksti> 1. Komissio voi kuulla komiteaa kaikissa muissakin kuin 7 artiklan 3 kohdassa tarkoitetuissa tämän ohjelman täytäntöönpanoa koskevissa asioissa. 2. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Komitean lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava komitealle, millä tavoin lausunto on otettu huomioon. >EP:n äänestyksessä hyväksytty teksti> Poistetaan. >Alkuperäinen teksti> 3. Komission edustaja ilmoittaa komitealle hyvissä ajoin ja säännöllisesti ohjelman puitteissa myönnetyistä rahoitustuista (määrä, kesto, jakauma ja tuensaajat). (Tarkistus 5) 9 artiklan 1 kohta >Alkuperäinen teksti> 1. Rahoituspuitteiksi tämän ohjelman toteuttamista varten 1 artiklassa mainituksi kaudeksi vahvistetaan 30 miljoonaa ecua. >EP:n äänestyksessä hyväksytty teksti> 1. Rahoituspuitteiksi tämän ohjelman toteuttamista varten 1 artiklassa mainituksi kaudeksi vahvistetaan 86 miljoonaa ecua. (Tarkistus 6) 9 artiklan 3 kohta >Alkuperäinen teksti> 3. Komission ehdotuksesta tarkistetaan toisen vuoden loppuun mennessä 2 kohdassa tarkoitetut rahoituspuitteet uudelleen talousarviotilanne ja ohjelman ensimmäisessä vaiheessa saadut tulokset huomioon ottaen. >EP:n äänestyksessä hyväksytty teksti> Poistetaan. (Tarkistus 7) Liite, Toiminta I, 2 kohdan jälkeinen kolmas alakohta >Alkuperäinen teksti> Yhteen hankkeeseen kohdistuva, tähän toimintaan kuuluva yhteisön rahoitustuki ei voi ylittää viittäkymmentä prosenttia hankkeen kokonaiskustannuksista eikä voi 2 kohtaan kuuluvien hankkeiden osalta ylittää 150 000 ecua. >EP:n äänestyksessä hyväksytty teksti> Yhteen hankkeeseen kohdistuva, tähän toimintaan kuuluva yhteisön rahoitustuki ei voi ylittää viittäkymmentä prosenttia hankkeen kokonaiskustannuksista eikä voi 2 kohtaan kuuluvien hankkeiden osalta ylittää 250 000 ecua. (Tarkistus 8) Liite, Toiminta II, ensimmäinen luetelmakohta, toinen alakohta a (uusi) >EP:n äänestyksessä hyväksytty teksti> Erityistä huomiota on kiinnitettävä verkostoihin, jotka tuovat kulttuuriperinnön helpommin kaikkein huono-osaisimman väestön saataville.